GA Iris Oifigiúill an Aontais Eorpaigh L 178/1

RIALACHÁN TARMLIGTHE (AE) 2015/1070 ÓN gCOIMISIÚN

an 31 Márta 2015

lena leasaítear Iarscríbhinn III, Iarscríbhinn V agus Iarscríbhinn VII de Rialachán Uimh. 211/2011 ó Pharlaimint na hEorpa agus ón gComhairle maidir leis an tionscnamh ó na saoránaigh

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 211/2011 ó Pharlaimint na hEorpa agus ón gComhairle an 16 Feabhra 2011 maidir leis an tionscnamh ó na saoránaigh (1), agus go háirithe Airteagal 16 de,

De bharr an méid seo a leanas:

(1) D'iarr trí Bhallstát modhnuithe ar na sonraí a éilítear sna foirmeacha atá leagtha amach in Iarscríbhinn III a ghabhann le Rialachán (AE) Uimh. 211/2011.

(2) Ní mór an fhaisnéis in Iarscríbhinn III, Iarscríbhinn V agus Iarscríbhinn VII a leasú chun na nósanna imeachta lena mbaineann a shoiléiriú nó a éascú.

(3) Maidir le leasuithe ar Iarscríbhinn III, ba cheart don Choimisiún faisnéis arna cur ar aghaidh ag na Ballstáit chuige a chur san áireamh.

(4) Tá roinnt eagraithe tionscnamh atá cláraithe leis an gCoimisiún ag bailiú ráitis tacaíochta faoi láthair i gcomhréir le hAirteagal 5 de Rialachán (AE) Uimh. 211/2011. Dá bhrí sin, ní mór a cheadú dóibh úsáid ar bhonn cothrom a bhaint as na foirmeacha atá leagtha amach in Iarscríbhinn I a ghabhann leis an Rialachán seo agus as na foirmeacha atá leagtha amach roimhe seo in Iarscríbhinn II a ghabhann le Rialachán Tarmligthe Uimh. 887/2013 ón gCoimisiún (2),

TAR ÉIS AN RIALACHÁN SEO A GHLACADH:

Airteagal 1

Leasaítear Rialachán (AE) Uimh. 211/2011 mar seo a leanas:

1) Cuirtear an téacs atá leagtha amach in Iarscríbhinn I a ghabhann leis an Rialachán seo in ionad Iarscríbhinn III.

2) Cuirtear an téacs atá leagtha amach in Iarscríbhinn II a ghabhann leis an Rialachán seo in ionad Iarscríbhinn V.

3) Cuirtear an téacs atá leagtha amach in Iarscríbhinn III a ghabhann leis an Rialachán seo in ionad Iarscríbhinn VII.

Airteagal 2

Féadfar foirmeacha atá i gcomhréir le hIarscríbhinn III de Rialachán (AE) Uimh. 211/2011 arna leasú le Rialachán Tarmligthe (AE) Uimh. 887/2013 a úsáid fós chun ráitis tacaíochta a bhailiú ó shínitheoirí le haghaidh tionscnaimh bheartaithe ó na saoránaigh a cláraíodh i gcomhréir le hAirteagal 4 de Rialachán (AE) Uimh. 211/2011 roimh dháta theacht i bhfeidhm an Rialacháin seo.

Airteagal 3

Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 31 Márta 2015. Thar ceann an Choimisiúin An tUachtarán Jean-Claude JUNCKER

(1) IO L 65, 11.3.2011, lch. 1.

(2) IO L 247, 18.9.2013, lch. 11.

IARSCRÍBHINN I “IARSCRÍBHINN III Cuid C 1. Ceanglais i gcás na mBallstát nach gceanglaíonn go soláthrófar uimhir aitheantais phearsanta/uimhir doiciméid aitheantais phearsanta (foirm ráitis tacaíochta — Cuid A) Ballstát Sínitheoirí a ndéanfar a ráiteas tacaíochta a thíolacadh don Bhallstát lena mbaineann An Bheilg — cónaitheoirí sa Bheilg — náisiúnaigh Bheilgeacha atá ina gcónaí taobh amuigh den tír, má tá siad tar éis a n-áit chónaithe a chur in iúl dá n-údaráis náisiúnta An Danmhairg — cónaitheoirí sa Danmhairg — náisiúnaigh Dhanmhargacha atá ina gcónaí taobh amuigh den tír, má tá siad tar éis a n-áit chónaithe a chur in iúl dá n-údaráis náisiúnta An Ghearmáin — cónaitheoirí sa Ghearmáin — náisiúnaigh Ghearmánacha atá ina gcónaí taobh amuigh den tír, má tá siad tar éis a n-áit chónaithe a chur in iúl dá n-údaráis náisiúnta An Eastóin — cónaitheoirí san Eastóin — náisiúnaigh Eastónacha atá ina gcónaí taobh amuigh den tír Éire — cónaitheoirí in Éirinn Lucsamburg — cónaitheoirí i Lucsamburg — náisiúnaigh Lucsamburgacha atá ina gcónaí taobh amuigh den tír, má tá siad tar éis a n-áit chónaithe a chur in iúl dá n-údaráis náisiúnta An Ísiltír — cónaitheoirí san Ísiltír — náisiúnaigh Ísiltíreacha atá ina gcónaí taobh amuigh den tír An tSlóvaic — cónaitheoirí sa tSlóvaic — náisiúnaigh Shlóvacacha atá ina gcónaí taobh amuigh den tír An Fhionlainn — cónaitheoirí san Fhionlainn — náisiúnaigh Fhionlannacha atá ina gcónaí taobh amuigh den tír An Ríocht Aontaithe — cónaitheoirí sa Ríocht Aontaithe 2. Liosta na mBallstát a cheanglaíonn go soláthrófar ceann amháin de na huimhreacha aitheantais pearsanta/huimhreacha doiciméid aitheantais pearsanta a shonraítear thíos agus arna n-eisiúint ag an mBallstát lena mbaineann (foirm ráitis tacaíochta — Cuid B) AN BHULGÁIR — Единен граждански номер (uimhir phearsanta) POBLACHT NA SEICE — Občanský průkaz (cárta aitheantais náisiúnta) — Cestovní pas (pas) AN GHRÉIG — Δελτίο Αστυνομικής Ταυτότητας (cárta aitheantais) — Διαβατήριο (pas) — Βεβαίωση Εγγραφής Πολιτών Ε.Ε./Έγγραφο πιστοποίησης μόνιμης διαμονής πολίτη Ε.Ε. (deimhniú cónaithe/deimhniú buanchónaithe) AN SPÁINN — Documento Nacional de Identidad (cárta aitheantais) — Pasaporte (pas) — Número de Identidad de Extranjero, de la tarjeta o certificado, correspondiente a la inscripción en el Registro Central de Extranjeros (uimhir aitheantais eachtrannaigh (NIE) an chárta nó an deimhnithe, a fhreagraíonn don chlárú i gClár Lárnach na nEachtrannach) AN FHRAINC — Passeport (pas) — Carte nationale d'identité (cárta aitheantais náisiúnta) AN CHRÓIT — Osobni identifikacijski broj (uimhir aitheantais phearsanta) AN IODÁIL — Passaporto (pas), inclusa l'indicazione dell'autorità di rilascio (lena n-áirítear an t-údarás eisiúna) — Carta di identità (cárta aitheantais), inclusa l'indicazione dell'autorità di rilascio (lena n-áirítear an t-údarás eisiúna) AN CHIPIR — Δελτίο Ταυτότητας (cárta aitheantais an náisiúnaigh nó an chónaitheora) — Διαβατήριο (pas) AN LAITVIA — Personas kods (uimhir aitheantais phearsanta) AN LIOTUÁIN — Asmens kodas (uimhir phearsanta) AN UNGÁIR — személyazonosító igazolvány (cárta aitheantais) — útlevél (pas) — személyi azonosító szám (személyi szám) (uimhir aitheantais phearsanta) MÁLTA — Karta tal-Identità (cárta aitheantais) — Dokument ta 'residenza (doiciméad cónaithe) AN OSTAIR — Reisepass (pas) — Personalausweis (cárta aitheantais) AN PHOLAINN — Numer ewidencyjny PESEL (uimhir aitheantais PESEL) AN PHORTAINGÉIL — Bilhete de identidade (cárta aitheantais) — Passaporte (pas) — Cartão de Cidadão (cárta saoránaigh) AN RÓMÁIN — carte de identitate (cárta aitheantais) — pașaport (pas) — certificat de înregistrare (deimhniú clárúcháin) — carte de rezidență permanentă pentru cetățenii UE (cárta buanchónaithe le haghaidh saoránaigh den Aontas Eorpach) — Cod Numeric Personal (uimhir aitheantais phearsanta) AN tSLÓIVÉIN — Enotna matična številka občana (uimhir aitheantais phearsanta) AN tSUALAINN — Personnummer (uimhir aitheantais phearsanta)”

IARSCRÍBHINN II IARSCRÍBHINN V FOIRM CHUN RÁITIS TACAÍOCHTA A THÍOLACADH D'ÚDARÁIS INNIÚLA NA mBALLSTÁT